./data/phi1254/phi001/phi1254.phi001.perseus-lat2.xml
Aulus Gellius
Eam rem Pompeius exquisitissime rettulit ad doctissimos civitatis, cumque dissentiretur et pars tertio, alii tertium scribendum contenderent, rogavit, inquit, Ciceronem Pompeius, ut quod ei rectius videretur scribi iuberet  Tum Ciceronem iudicare de viris doctis veritum esse, ne, quorum opinionem inprobasset, ipsos videretur inprobasse  Persuasit igitur Pompeio, ut neque tertium  neque tertio scriberetur, sed ad secundum usque t fierent  litterae, ut verbo non perscripto res quidem demonstraretur, sed dictio tamen ambigua verbi lateret